กรุงศรีตัดทิ้งหนี้เสียทหารไทยขายหุ้นกู้
“กรุงศรีฯ” ขายหนี้เน่า 2,400 ล้านบาท ให้อัลฟา คาดหนี้เสียลดจาก 3.6% เหลือ 3.29%
26 พ.ค. 2555

“กรุงศรีฯ” ขายหนี้เน่า 2,400 ล้านบาท ให้อัลฟา คาดหนี้เสียลดจาก 3.6% เหลือ 3.29% 
นายมาร์ค อาร์โนลด์ ประธานเจ้าหน้าที่บริหารและกรรมการผู้จัดการใหญ่ ธนาคารกรุงศรีอยุธยา เปิดเผยว่า คณะกรรมการของธนาคารมีมติอนุมัติการขายสินทรัพย์ด้อยคุณภาพในกลุ่มธุรกิจขนาดกลางและรายย่อย ให้แก่ บริษัท บริหารสินทรัพย์ อัลฟาแคปปิตอล (อัลฟา) จำนวน 647 ราย มูลค่ารวม 2,405.57 ล้านบาท แบ่งเป็นลูกหนี้ของธนาคาร 1,235 ล้านบาท และลูกหนี้ของบริษัทย่อย 1,170.57 ล้านบาท โดยจะลงนามสัญญาในวันที่ 31 พ.ค. 2555 และปิดการซื้อขายในวันที่ 31 มิ.ย. 2555
ทั้งนี้ การโอนขายสินทรัพย์ดังกล่าวถือว่าเป็นไปตามเกณฑ์ของคณะกรรมการกำกับตลาดทุน โดยมีขนาดรายการอยู่ที่ 2.66% ของมูลค่าสินทรัพย์สุทธิของธนาคาร 
นายบุญทักษ์ หวังเจริญ ประธานเจ้าหน้าที่บริหารและกรรมการผู้จัดการใหญ่ ธนาคารทหารไทย กล่าวว่า หุ้นกู้ด้อยสิทธิแบบจ่ายดอกเบี้ยล่วงหน้าอายุ 10 ปี วงเงินรวม 1 หมื่นล้านบาท ผลตอบแทน 4.5% ได้รับผลตอบรับเป็นอย่างดี โดยมียอดจองซื้อ10,350 ล้านบาท